stanford-oval/wikipedia huggingface dataset:
Anatominen teatteri
Ruumiinavaukset keskiajan yliopistoissa

Mondino de Luzzin kirja Anatomia (1316) oli ensimmäinen anatomian oppikirja, joka perustui ihmisille tehtyihin ruumiinavauksiin. Se antoi virikkeitä aloittaa antiikin  jälkeen uudelleen ruumiinavaukset anatomisen tiedon hankkimiseksi. Käytännön alkaminen jää hämäräksi, sillä dissektioita järjestettiin aluksi professorien kotona, minkä takia niistä ei jäänyt jälkiä yliopistojen virallisiin dokumentteihin.
Varhaisimmat yliopistojen määräykset ruumiinavauksista ovat myöhempiä kuin niiden todellinen alku lääketieteen opinnoissa. Ensimmäiset viralliset ohjeet julkaistiin   Montpellierissä 1340, Bolognassa 1405, Padovassa 1465 ja Pariisissa 1477. Tiedetään kuitenkin, että Pariisissa tehtiin piispa Arrasin ruumiinavaus vuonna 1407. Anatomiset teatterit olivat vasta renessanssiaikana tehty uudistus.
Kirkon asettamia kieltoja dissektioille on nähtävästi liioiteltu. Ruumiiden avaamiseen on silti aina sisältynyt teologisia ja psykologisia ongelmia.
Ruumiinavaukset Turun Akatemiassa

Vuonna 1640 perustetussa Turun Akatemiassa lääketieteen professori Elias Tillandz (1640–1693) järjesti Suomen ensimmäisen anatomisen leikkelynäytöksen Turussa vuonna 1686. Sitä varten tarvittiin kuninkaan lupa ja leikkely tapahtui julkisesti akatemian suuressa auditoriossa. Tillandzin tiedetään järjestäneen myöhemmin leikkelytilaisuuksia myös kotinsa yhteydessä, jonne hän oli järjestänyt yksityisen anatomisen teatterin. Vuonna 1747 annettiin kuninkaallinen asetus, joka salli leikkelyjen suorittamisen valtakunnan yliopistoissa kanslerin luvalla. Silloin myös yliopistot saivat luvan rakentaa omilla varoillaan anatomisia saleja.  Ruumiiden leikkelyyn liittyi juhlavuutta, sensaation tuntua ja suuren yleisön uteliaisuutta. Vähitellen anatominen leikkely muuttui kuitenkin kokonaan akatemian sisäiseksi toiminnaksi.
Helsingin yliopiston anatominen teatteri

Helsingin yliopistoon rakennettiin 1928 anatomian rakennus Athena. Siitä löytyy seitsemän metriä korkea ja jyrkästi nouseva luentosali, joka rakennettiin renessanssin anatomisten teattereiden esikuvien mukaiseksi. Nykyään Kruununhaan Siltavuoressa sijaitseva rakennus on kasvatustieteellisen tiedekunnan käytössä.
Ruumiinavaukset anatomian opetuksessa

Lääketieteen opiskelijat leikkelevät ruumiita ohjatusti opinnoissaan. Dissektiot eivät enää ole julkisia.
Aiheesta muualla

Kuvia tai muita tiedostoja aiheesta Anatominen teatteri Wikimedia Commonsissa
Bolognan anatominen teatteri sisältää loisteliaita yksityiskohtia, kuten antiikin lääkäreitten veistoksia (mm. Hippokrates ja Galenos). Sali on vain lievästi korotettu. Professorin kateederi kohoaa kaikkien muiden yläpuolelle.
Järnö

| Järnö> Maantiede |
| --- | --- |
Saariryhmä:  Tammisaaren saaristo
Merialue:  Suomenlahti
Pinta-ala:  0,58 km²
Valtio
Valtio:  Suomi
Maakunta:  Uusimaa
Kunta:  Raasepori
Väestö
Väkiluku:  1
Infobox OKNimi-testi OK: 
Järnö on saari, joka sijaitsee Tammisaaren ja Hangon välillä Lappohjan lähettyvillä. Saarella on useita mökkejä mutta vain yksi vakituiseen ympärivuotisesti saarella asuva. Järnön erikoisuus on yhtiömuotoinen mökkikylä, joka käsittää yli 100 mökkiä. Saarella sijaitsee myös luonnonsuojelualue.
Kirkkonummen pelimannit ovat levyttäneet kappaleen "Järnö-vals".
Kagan piirikunta

Kagan piirikunta (jap. 加賀郡, Kaga-gun) on yksi Japanin Okayaman prefektuurin piirikunnista. Piirikunnassa asuu 10 894 asukasta, ja väestö laski 1,8 prosentilla vuosien 2015 ja 2020 välillä. Piirikunnan pinta-ala on 268,8 neliökilometriä ja väestötiheys 40,53 asukasta neliökilometrillä.
Kunnat

Kagan piirikuntaan kuuluu ainoastaan Kibichūō.
Antti Raiski

Antti Raiski
Antti Raiski (s. 25. marraskuuta 1976 Lohja) on suomalainen laulaja ja nykyinen K-kauppias, joka kruunattiin tangokuninkaaksi vuonna 2000 Seinäjoen Tangomarkkinoilla. Hän on levyttänyt kolme albumia.
Raiskin musiikkiopinnot alkoivat jo peruskouluiässä, jolloin hän sai viulun ensimmäiseksi instrumentikseen. Musiikkiopistossa soittimeksi vaihtui trumpetti. Laulaminen alkoi kiinnostaa Raiskia karaoken kautta, ja vuonna 1997 hän yritti ensimmäistä kertaa Tangomarkkinoille. Esikarsinnat läpäistyään Raiski pääsi Raision semifinaaliin. Hän oli viiden parhaan joukossa jo vuonna 1999, ja seuraavana vuonna hänet valittiin tangokuninkaaksi. Raiski pääsi voittonsa myötä levyttämään ensisinglensä ”Rosalita”. Syksyn sävel -kilpailuun hän osallistui vuonna 2000 tangolla ”Lähdön hetki”.
Voittonsa jälkeen Raiski on keikkailun lisäksi työskennellyt rakennusalan yrittäjänä. Hän asuu Lohjalla ja valmistui K-kauppiaaksi marraskuussa 2019. Hän alkoi vetää Vihdin Nummelassa sijaitsevaa K-Market Hiidenrantaa.
Diskografia

Antti Raiski (2000)
Uudestaan (2005)
Matkaaja (2007)
Aiheesta muualla

Antti Raiskin Facebook-sivu
Kuvia tai muita tiedostoja aiheesta Antti Raiski Wikimedia Commonsissa
Seinäjoen tangomarkkinoiden tangokuninkaat
| --- | --- |
1980-luku:   1985: Kauko Simonen  1986: Teuvo Oinas  1987: Harri Lahti  1988: Kari Piironen  1989: Risto Nevala 
1990-luku:   1990: Jouni Raitio  1991: Jaska Mäkynen  1992: Mika Pohjonen  1993: Sebastian Ahlgren  1994: Sauli Lehtonen  1995: Jari Sillanpää  1996: Tomi Markkola  1997: Matti Korkiala  1998: Jouni Keronen  1999: Petri Hervanto 
2000-luku:   2000: Antti Raiski  2001: Erkki Räsänen  2002: Mikko Kilkkinen  2003: Kari Hirvonen  2004: Tommi Soidinmäki  2005: Saska Helmikallio  2006: Marko Lämsä  2007: Henri Stenroth  2008: Jukka Hallikainen  2009: Amadeus Lundberg 
2010-luku:   2010: Marko Maunuksela  2012: Pekka Mikkola  2013: Kyösti Mäkimattila  2014: Teemu Roivainen  2015: Aki Samuli  2016: Marco Lundberg  2017: Teijo Lindström  2018: Jarno Kokko  2019: Johannes Vatjus 
2020-luku:   2022: Keijo Hietikko  2023: Pasi Flodström  2024: Harri Hautaniemi
Kankaan jäähalli

| Kankaan jäähalli> Rakennuksen tiedot |
| --- | --- |
Sijainti:  Untamonkatu 7, 74120 Iisalmi
Avattu:  1990
Remontoitu:  2016, 2024
Omistaja:  Iisalmen kaupunki
Käyttäjät
 Iisalmen Peli-Karhut Iisalmen taitoluistelijat 
Katsojakapasiteetti
 1 300 
Kentän mitat
 28 m × 59 m 
Lisää rakennusartikkeleitaArkkitehtuurin teemasivulla
Kankaan jäähalli on Iisalmessa sijaitseva jäähalli, joka on Mestiksessä pelaavan IPK:n kotihalli. Jäähalli remontoitiin vuonna 2016 IPK:n Mestikseen nousun vuoksi. Remontin on arvioitu maksaneen 300 000 euroa. Jäähallissa on myös kioski. Kankaan areenalla on kolme eri katsomoa, A-, B- ja C-katsomot.
Jukka Pietiläinen

| Jukka Pietiläinen |
| --- | --- |

Henkilötiedot
Jukka Pietiläinen (s. 1966) on yhteiskuntatieteiden tohtori sekä Vasemmistofoorumin toiminnanjohtaja. Aikaisemmin hän on työskennellyt tutkijana Tampereen yliopiston tiedotusopin laitoksella (1994–2007) ja Helsingin yliopiston Aleksanteri-instituutissa (2007–2015). Pietiläinen toimi Suomen esperantoliiton puheenjohtajana vuosina 1994–1998. Hän on tutkinut Venäjän tiedotusvälineitä, ulkomaan uutisia ja kansainvälisiä uutisvirtoja. Hän on kirjoittanut artikkeleita myös esperantosta ja esperantokirjallisuudesta.
Aiheesta muualla

Jukka Pietiläisen kotisivut
Jutulampi

| Jutulampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°37′03″N, 23°58′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Suolilampeen 
Järvinumero:  35.434.1.014
Mittaustietoja
Pinnankorkeus:  167,4 m  
Rantaviiva:  0,828 km  
Pinta-ala:  1,951 ha  
Saaria:  ei saaria 
 fiJutulampi 
Jutulampi, tai myös Juttulampi on Etelä-Pohjanmaalla Ähtärissä Lamminahonperän kylän lähellä sijaitseva lampi.
Maantietoa

Lammen pinta-ala on 2,0 hehtaaria, se on 400 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 850 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Sappionjoen valuma-alueeseen (35.434) se kuuluu. Lammen vedenpinnan korkeus on 167,4 metriä mpy.
Kanjonin koulu

Kanjonin koulutalo on Tampereen Hervannan pohjoisosassa sijaitseva alakoulu, koulu on osa Ahvenisjärven koulua. Kanjonin koululla on luokkia yhdestä kuudenteen luokkaan sekä samassa rakennuksessa sijaitsee Kanjonin esikoulu. Kanjonin koululla on myös teknisen- ja tekstiilityön luokat. Koululla on myös tietokoneluokat ja liikuntasali.
Kanjonin koulusta yläasteelle siirtyvät oppilaat menevät yleensä Pohjois-Hervannan kouluun. Kanjonin koululla on erityisopetukseen tarkoitettu luokka ja kirjastoluokka. Kanjonin koulussa on noin 200 oppilasta. Kanjonin koulun pihalla on kahdet keinut, kiipeilyteline, jalkapallokenttä, koripallokori ja yksi katos. Liikuntasalissa on neljä koripallokoria.
Kouluun tulevat myös Hallilan koulusta viidennelle luokalle siirtyvät oppilaat ja Hallilan kolmoset ja neloset suorittavat Kanjonin koulussa käsityöopinnot. Hervannan jäähalli sijaitsee maan alla kanjonin koulun takana. Koulun vieressä on Kanjonin päiväkoti.
Jyri Forsström

Jyri Forsström (s. 6. elokuuta 1980 Helsinki) oli Elmu ry:n eli Elävän Musiikin Yhdistyksen hallituksen puheenjohtaja, Music Kickup Oy:n markkinointijohtaja sekä Jenkatehdas Oy osakas. Hän on työskennellyt musiikin ja median parissa 2000-luvun alusta, muun muassa NRJ Finland Oy:n ja SBS Finland Oy:n (nyk. SBS Discovery Media Oy) palveluksessa.
Aiheesta muualla

Jyri Forsströmin LinkedIn sivu
Jyri Forsström Twitterissä
Kahlehditun Pyhän Pietarin katedraali

Kahlehditun Pyhän Pietarin katedraali
Kahlehditun Pyhän Pietarin katedraali (engl. Saint Peter in Chains Cathedral) on vuonna 1845 käyttöön vihitty roomalaiskatolinen katedraali Cincinnatissa Ohiossa ja Cincinnatin roomalaiskatolisen arkkihiippakunnan tuomiokirkko. Se on ollut Kansallisessa historiallisten paikkojen rekisterissä vuodesta 1973.
Vuonna 1977 katedraalissa vieraili puolalainen arkkipiispa Karol Wojtyła, josta seuraavana vuonna tuli paavi Johannes Paavali II.
Aiheesta muualla

Kuvia tai muita tiedostoja aiheesta Kahlehditun Pyhän Pietarin katedraali Wikimedia Commonsissa
Saint Peter in Chains Cathedral
Angel (televisiosarja)

| Angel |
| --- | --- |
 Angelin 5. tuotantokauden mainosjuliste
Tyyli:  Draama Toiminta Kauhu
Kestoaika:  42 minuuttia
Luoja(t):   Joss Whedon  David Greenwalt 
Pääosissa:   David Boreanaz  Charisma Carpenter  Glenn Quinn  Alexis Denisof  J. August Richards  Amy Acker  Vincent Kartheiser  Andy Hallett  James Marsters  Mercedes McNab 
Alkuperämaa:  Yhdysvallat
Alkuperäiskieli:  englanti
Verkko:  The WB (Yhdysvallat) Sub (Suomi)
Esitetty:  5. lokakuuta 1999 – 19. toukokuuta 2004
Tuotantokausia:  5
Jaksoja:  110
Vastaava(t) tuottaja(t):   Joss Whedon  David Greenwalt  Tim Minear  Jeffrey Bell  David Fury  Fran Rubel Kuzui  Kaz Kuzui 
Säveltäjä(t):   Christophe Beck  Robert J. Kral 
Levittäjä:  20th Television
Aiheesta muualla
IMDb 
Angel on yhdysvaltalainen, Joss Whedonin ja David Greenwaltin yhteistyössä luoma televisiosarja. Sitä esitettiin Yhdysvalloissa yhteensä viiden tuotantokauden ja 110 jakson verran vuosina 1999–2004. Angelin nimiosaa näytteli David Boreanaz, ja muissa pääosissa nähtiin muun muassa Charisma Carpenter ja Alexis Denisof. Sarjaa näytettiin Yhdysvalloissa televisiokanava The WB:llä. Suomessa sitä esitti Sub. Angelin tuottajana toimi Whedonin Mutant Enemy -yhtiö.
Angel kertoo mustalaissuvun kiroamasta vampyyri Angelista (Boreanaz), joka yrittää hyvittää sieluttomana vampyyrina tekemiään pahoja tekoja taistelemalla pimeyden voimia kuten toisia vampyyreita ja demoneja vastaan. Sarjan alussa Angel muuttaa Los Angelesiin ja perustaa etsivätoimiston, jonka tarkoitus on selvittää asiakkaiden yliluonnollisia ongelmia. Avustajikseen hän palkkaa muun muassa vanhat Sunnydalen tuttunsa Cordelian (Carpenter) ja Wesleyn (Denisof). Angel on televisiosarjan Buffy, vampyyrintappajan sisarsarja ja jatkaa Angelin ja kumppaneiden tarinaa siitä mihin se Buffyn puolella jää.
Näyttelijät > Pääosissa

| Näyttelijä | Rooli | Kaudet | Kaudet vierailevana | Jaksot | Joista vierailevana |
| --- | --- | --- | --- | --- | --- |
| Boreanaz, DavidDavid Boreanaz | Angel | 1–5 | – | 110 | – |
| Carpenter, CharismaCharisma Carpenter | Chase, CordeliaCordelia Chase | 1–4 | 5 | 86 | 1 |
| Quinn, GlennGlenn Quinn  | Doyle | 1 | – | 9 | – |
| Denisof, AlexisAlexis Denisof | Wyndam-Pryce, WesleyWesley Wyndam-Pryce | 1–5 | 1 | 100 | 1 |
| Richards, J. AugustJ. August Richards | Gunn, CharlesCharles Gunn | 2–5 | 1 | 91 | 3 |
| Acker, AmyAmy Acker | Burkle, FredWinifred Burkle/Illyria | 3–5 | 2 | 86 | 4 |
| Kartheiser, VincentVincent Kartheiser | Connor | 4 | 3, 5 | 28 | 6 |
| Marsters, JamesJames Marsters | Spike | 5 | 1, 2 | 24 | 2 |
| Hallett, AndyAndy Hallett | Lorne | 4, 5 | 2, 3, 4 | 76 | 46 |
| McNab, MercedesMercedes McNab | Kendall, HarmonyHarmony Kendall | 5 | 2 | 17 | 11 |
Näyttelijät > Sivurooleja

Kate Lockley: Elisabeth Röhm (1999–2000)
Darla: Julie Benz (2000–2001)
Eve: Sarah Thompson (2004)
Lilah Morgan: Stephanie Romanov (2000–2003)
Lindsey McDonald: Christian Kane (1999–2000)
Juoni

Karistettuaan Sunnydalen tomut jaloistaan ja muutettuaan enkelten kaupunkiin Los Angelesiin kuolematon ja sielulla kirottu vampyyri Angel auttaa viattomia uusilla kotikulmillaan kaukana Buffysta ja kumppaneista – tai niin ainakin oli tarkoitus. Saavuttuaan Los Angelesiin Angel törmää vanhaan tuttavaansa Cordeliaan, Sunnydale High’n entiseen kuningattareen, sekä näyillä riivattuun uuteen tuttavuuteen Doyleen.
Kohtaamiset Sunnydalen porukan kanssa eivät jää vain Cordeliaan – myös yhteentörmäykset valvoja Wesleyn, tappaja Buffyn, tappaja Faithin, noita Willow’n, muusikko Ozin ja sielullisen kiusankappalevampyyri Spiken kanssa ovat luvassa, joidenkin kohdalla useampaankin otteeseen. Mukaan liittyviä uusia tuttavuuksia puolestaan ovat muun muassa katupoika Charles Gunn, poliisi Kate Lockley, tiedenainen Fred Burkle, demoni Lorne sekä Connor, joka on Angelin ja vampyyri Darlan teini-ikäinen poika.
Juoni > Ensimmäinen tuotantokausi

Angel, Cordelia ja Doyle perustavat Angelin etsivätoimiston. Doyle kuolee uhratessaan itsensä ystäviensä ja viattomien puolesta. Wesley liittyy Angelin joukkoihin ja Cordelia perii Doylen näyt, jotka johdattavat Angelin apua kaipaavien jäljille. Tämän kauden aikana tapahtuu paljon: Buffy tulee tapaamaan Angelia, josta tulee hetkeksi ihminen, mutta Angel palaa takaisin sen päivän aamuun ja muuttaa tapahtumia niin ettei hänestä tule ihmistä, ja Buffy palaa kotiin. Cordelia tulee raskaaksi demonille, muttei ehdi synnyttää. Poika jolla ei ole sielua yrittää tappaa läheisensä. Wolfram ja Hartin lakitoimisto räjäyttää Angelin etsivätoimiston ja tuo Darlan takaisin kuolleista Angelin ja muiden tietämättä.
Juoni > Toinen tuotantokausi

Angel, Cordelia ja Wesley joutuvat etsimään uuden toimiston, koska edellinen tuhoutui räjähdyksessä. Kun uusi toimisto löydetään, liittyy mukaan Gunn joka on taistellut vampyyrejä vastaan koko elämänsä. Angel erottaa ystävänsä, koska on sekaisin Drusillan ja Darlan takia, ja koska Cordelia ja muut eivät hyväksy sitä, että Angel tekee kaikkensa kostaakseen Wolfram ja Hartille. Lopulta Angel kuitenkin tajuaa virheensä ja haluaa tehdä töitä ystäviensä kanssa. Etsivätoimiston uusi pomo on nyt Wesley. Kauden päättyessä Cordelia joutuu Pyleaan, joka on Lornen kotimaailma, mutta Angel ja muut pelastavat Cordelian ja palaavat kotiin samalla, kun Willow tulee kertomaan Buffyn kuolemasta.
Juoni > Kolmas tuotantokausi

Fred, jonka Angel pelasti Pyleasta, alkaa pikkuhiljaa tottua elämäänsä Maassa, vaikka olikin viisi vuotta orjana toisessa todellisuudessa. Darla palaa ja odottaa Angelin lasta, minkä pitäisi olla mahdotonta. Samalla demoni Sahjahn tuo Holtzin eli vampyyrinmetsästäjän Angelin ja Darlan menneisyydestä tappamaan heidät. Darla kuolee ja Angelin poika, joka nimetään Connoriksi, syntyy. Wesley pelkää Angelin tappavan poikansa, joten hän vie pojan pois. Tämän vuoksi Holtz saa Connorin siepattua ja vie hänet Quor’tothiin, josta hän palaa parin viikon kuluttua teini-ikäisenä uskoen Angelin tappaneen Holtzin. Raivostunut Connor sulkee Angelin arkkuun ja upottaa arkun mereen. Cordeliasta on tullut osaksi demoni, minkä takia hänestä tulee korkeampi voima.
Juoni > Neljäs tuotantokausi

Angel löydetään ja palattuaan kotiin hän heittää Connorin ulos. Cordeliaa etsitään yhä, mutta hän ilmaantuu itse takaisin, eikä tunnu muistavan kuka on ja missä on ollut, ennen kuin Lornen loitsu palauttaa hänen muistinsa. Peto ilmestyy Maan päälle Connorin syntymäpaikassa, luo tulitaivaan, tappaa Ra`Tetin jäsenet ja luo auringonpimennyksen. Uskoessaan maailmanlopun olevan käsillä Cordelia makaa Connorin kanssa ja tulee raskaaksi. Angelin sielu erotetaan hänestä jotta Angelus, Pedon vanha vihollinen, palaisi ja pysäyttäisi pedon. Angelus tekeekin niin, mutta sitten hän yrittää tappaa Faithin, jonka Wesley pyysi apuun. Willow kuitenkin palauttaa Angelin sielun ajoissa. Kaikille paljastuu, että Isäntä joka petoa määräili onkin Cordelia, jonka jokin vahva voima otti haltuunsa. Samalla selviää että kaikki mitä Cordelialle on tapahtunut alusta asti, kuten perheen köyhtyminen, Angelin tapaaminen, Pyleaan joutuminen, näyt ja Connorin vieminen olivat suunniteltua jotta Cordelia tulisi raskaaksi. Cordelian ja Connorin jälkeläinen Jasmine syntyy, ajaa Angelin porukan pakosalle ja tappaa useita ihmisiä ennen kuin Connor tuhoaa hänet. Connor aikoo tappaa itsensä ja koomassa olevan Cordelian mutta Angel estää sen tekemällä sopimuksen Wolfram ja Hartin kanssa. Connor saa normaalin elämän ja perheen eikä kukaan paitsi Angel muista Connoria.
Juoni > Viides tuotantokausi

Angel, Wesley, Fred, Gunn ja Lorne pyörittävät Wolfram ja Hartin lakifirmaa, koska uskovat voivansa tehdä sen valtavilla resursseilla paljon hyvää. Se ei näytä onnistuvan, ja Angel aikoo monta kertaa lopettaa ja lähteä, mutta suunnitelmat muuttuvat aina yllättävien käänteiden vuoksi. Kuollut vampyyri Spike palaa ensin haamuna, ja saa lopulta myös ruumiinsa takaisin. Cordelia herää koomasta ja lähtee pois, vaikka ei koskaan herännytkään. Connor tulee perheensä kanssa lakifirman asiakkaaksi ja saa muistinsa takaisin, mutta jatkaa silti elämää uuden perheensä kanssa. Fred kuolee, kun demoni Illyria valtaa hänen ruumiinsa. Illyria alkaa lopulta auttaa Angelin tiimiä. Lindsey yrittää tuhota Angelin Spiken välityksellä apunaan Eve, joka on Angelin yhteys korkeampiin voimiin. Kausi loppuu, kun Wolfram ja Hartin taustavoiman alaisuudessa työskentelevä Mustan okan piiri tuhotaan, ja Wesley kuolee. Angel, Spike, Gunn ja Illyria valmistautuvat sotaan Wolfram ja Hartin Vanhempia Osakkaita vastaan. Sarja loppuu taistelun kynnyksellä.
Angel: After the Fall

Buffy, vampyyrintappajan tavoin myös Angelin tarinaa on jatkettu sarjakuvamuodossa. Angel: After the Fall on Brian Lynchin käsikirjoittama ja Franco Urrun piirtämä sarjakuva, jota myös televisiosarjan toinen luoja Joss Whedon on ollut mukana ideoimassa. Sarjakuva sijoittuu Angelin viimeisen jakson jälkeiseen aikaan, ja sen on tarkoitus vastata sarjan kuudetta tuotantokautta.
Aiheesta muualla

Angel Internet Movie Databasessa (englanniksi)
Angel AllMoviessa. (englanniksi)
CityofAngel.com (englanniksi)
Angelin nimiosaa näytteli David Boreanaz.
Alexis Denisof näytteli Wesleyta.
Stephanie Romanov vieraili sarjassa usealla tuotantokaudella.
Kaksoismetalli

Kaksoismetallinauhaa käytetään muun muassa lämpömittareissa.
Kaksoismetalli (myös nimitystä bimetalli käytetään) on kahdesta eri tavalla laajenevasta metallista tehty liuska. Liuskat on liitetty toisiinsa kiinni niin, että ne pystyvät vapaasti laajenemaan. Tämä saa aikaan sen, että lämpötilan muutos muuttaa liuskan muotoa. Kaksoismetalli taipuu lämmetessään eri suuntaan kuin jäähtyessään.
Termostaatissa ja lämpöreleessä metalliliuskan taipuminen ohjaa kytkintä, joka käynnistää tai sammuttaa sähkölaitteen tietyssä lämpötilassa. Kaksoismetalliin perustuvissa lämpömittareissa metalliliuskan päähän on liitetty osoitin, joka kääntyy lämpötilan muuttuessa.
Kaksoislataus

Sotilas ampumassa 60-millimetrisen kranaatin.
Kaksoislataus on tilanne, jossa suustaladattavan aseen piippuun tai putkeen ladataan vahingossa kaksi latausta päällekkäin.
Esimerkiksi kranaatinheitintä laukaistaessa myöhemmin ladattu kranaatti estää pohjalla olevaa, laukaistua kranaattia lähtemästä normaalisti putkesta. Ajopanoksella ikään kuin ammutaan kaksi kertaa niin painava kranaatti kuin olisi tarkoitus. Putkeen tulee niin suuri paine, ettei se kestä. Pahimmassa tapauksessa putkeen syntyvä ruutikaasupaine riittää sytyttämään tai jopa detonoimaan kranaatin räjähdysaineen, vaikka sytytin ei toimikaan. Putkesta ja kranaateista irtoaa sirpaleita, jotka ovat hengenvaarallisia aseen lähellä oleville henkilöille, yleensä sillä ampuvalle kranaatinheitinryhmälle.
Juvakaisenmaa

Juvakaisenmaa on Kolarissa Niesanjoen varrella oleva rautamalmialue, jossa toimi kaivos 1662–1917. Se liittyy rakennettuun kulttuuriympäristöön kuuluvaan Kaaraneskosken masuuniin.
Aiheesta muualla

Muuan tulevaisuudenkuva : Kaivoskaupunki Lappiin, Suomen Kuvalehti, 08.02.1930, nro 6, s. 11, Kansalliskirjaston digitaaliset aineistot
Kaksoismurha

| Kaksoismurha> Double Jeopardy |
| --- | --- |

Ohjaaja:  Bruce Beresford
Käsikirjoittaja:   David Weisberg  Douglas Cook 
Tuottaja:  Leonard Goldberg
Säveltäjä:  Normand Corbeil
Kuvaaja:  Peter James
Leikkaaja:  Mark Warner
Pääosat:   Tommy Lee Jones  Ashley Judd  Bruce Greenwood  Jay Brazeau  Roger R. Cross  Annabeth Gish  Bruce Campbell 
Valmistustiedot
Valmistusmaa:  Yhdysvallat, Saksa
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  1999
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kaksoismurha (Double Jeopardy) on vuonna 1999 ensi-iltansa saanut Bruce Beresfordin ohjaama jännityselokuva naisesta, joka lavastetaan miehensä murhaajaksi.
Käännös suomeksi
Jussi T. Lappalainen

Jussi T. Lappalainen puhumassa Jyväskylän kirjamessuilla 2009.
Jussi Tapani Lappalainen (s. 23. lokakuuta 1935 Kuopio) on suomalainen historioitsija ja emeritusprofessori. Hän toimi Turun yliopiston Suomen historian apulaisprofessorina ja professorina vuodesta 1980 vuoteen 1998. Lappalainen toimi myös kaksi kautta 1995–1998 Professoriliiton puheenjohtajana.
Lappalaisen tutkimustyö on käsitellyt erityisesti sotahistoriaa 1600-luvulta 1900-luvulle. Viimeksi hän on kirjoittanut puolet ja ollut päätoimittajana teoksessa Sota Suomesta. Suomen sota 1808–1809.